**Prisme82**

**Retningslinier vedrørende månedens billede.**

**Gældende fra 1.4.2022**

1. Månedens billede er en intern konkurrence i Prisme82, der afvikles på den sidste mødedag i hver måned. Hver 3. måned er der frit emne, og i de øvrige måneder er der et bestemt tema. Billeder må kun deltage i månedskonkurrencen èn gang.
2. Konkurrencen er på papir og billedet skal kunne printes på papir i A4 størrelse, men selve billedet kan være i andre formater. Af hensyn til medlemmer, der deltager via Zoom, skal billederne inden mødet også gemmes digitalt i en mappe i Galleri Prisme82 (max 2MB). **Fra december 2022 er konkurrencer med ekstern dommer dog rent digitale, dvs intet print**.
3. Hvert medlem kan deltage med op til tre billeder. Vinderne vælges ved en afstemning eller af en ekstern dommer.
4. Billeder, der skal konkurrere om at blive Månedens billede, skal være taget EFTER temaet for konkurrencen er udmeldt, dvs der normalt vil være 3 måneder til at fotografere til konkurrencen.
5. I konkurrencer med frit emne må billedet højst være 6 måneder gammelt og billederne bedømmes af en ekstern ”dommer”. De skal forsynes med en titel og være klar til anonym aflevering til dommeren i god tid før mødet efter nærmere aftale.
6. Dommeren finder 1. 2. og 3. pladsen, som kommenteres grundigt. Herudover kommenterer dommeren yderligere ca. 10 antagne billeder kort.
7. Vælges vinderne ved afstemning, gennemføres denne i mindst 2 tempi: Først findes de 5 billeder, der har opnået flest stemmer. Dernæst stemmes der alene blandt disse. Hvis der er flere billeder, der deles om den 5. plads medtages alle disse i 2. runde. Hvis dette skønnes at give for mange billeder til anden runde medtages kun dem, der ligger med placeringer op til fjerdepladsen.
8. I første runde må man ikke stemme på egne billeder, men det må man i de følgende.
9. I første og anden runde har hvert medlem 6 point, som kan fordeles efter eget skøn på et antal billeder. Der må dog ikke placeres mere end 3 point på et billede og man behøver ikke at bruge alle sine 6 point.
Praktisk foregår det sådan, at man på stemmesedlen skriver numrene på de valgte billeder i venstre kolonne og deres point i højre kolonne. Se eksempler nedenfor.
Deltager man digitalt må man stemme mundtligt.
10. De 3 billeder, der i anden runde har fået flest stemmer får 1., 2. og 3. plads.
Hvis der efter 2. runde er flere billeder på 1. pladsen laves en ny afstemning alene mellem disse billeder.
11. Der skal efter afstemningen /dommerens bedømmelse afsættes tid til en gennemgang, hvor alle deltagende billeder kan kommenteres af de deltagende medlemmer.
12. Den fotograf, der har fået sit billede på 1. plads i en temakonkurrence bestemmer temaet for temakonkurrencen 3 ”fotomåneder” senere. Eventuelt i dialog med de øvrige medlemmer. Dette sker på samme møde som konkurrencen afholdes eller kort tid herefter
13. De tre vinderbilleder udstilles på hjemmesiden og facebook.

Eksempler på udfyldte stemmesedler:

|  |  |  |
| --- | --- | --- |
| 18 -37-18-114-1 | 15-218-27-2 | 18-114-15-17-114-119-1 |
| 14-37-212-1 | 18-214-15-17-114-1 |  |
| 14-318-3 | 18-3 |  |